Έντβιν φαν ντερ Σαρ

Ο Έντβιν Φαν Ντερ Σαρ (ολλαν.: Edwin van der Sar) είναι πρώην διεθνής Ολλανδός τερματοφύλακας. Αγωνίστηκε στην καριέρα του σε τέσσερις ομάδες, τον Ντορτμουντ, τη Γιουβέντους, τη Φούλαμ και την Μάντσεστερ Γιουνάιτεντ. Γεννήθηκε στις 29 Οκτωβρίου 1970 στο Βόορχουτ της Ολλανδίας. Ξεκίνησε την καριέρα του από τον Άγιαξ, στη λεγόμενη χρυσή γενιά της ομάδας του Άμστερνταμ. Παρέμεινε στο σύλλογο για εννιά έτη, έπειτα πήρε μεταγραφή στην ιταλική Γιουβέντους όπου αγωνίστηκε δύο χρόνια και αργότερα στη Φούλαμ της οποίας ήταν παίκτης για τέσσερα χρόνια και μετά από εκεί στην Μάντσεστερ Γιουνάιτεντ για έξι χρόνια. Είναι ένας από τους ποδοσφαιριστές που έχουν έχουν καταφέρει να κατακτήσουν το Τσάμπιονς Λιγκ με δύο διαφορετικές ομάδες, με τον Άγιαξ το 1995 και με τη Μάντσεστερ Γιουνάιτεντ το 2008.

 Το 1990, σε ηλικία 20 ετών, υπόγραψε με τον Άγιαξ. Αγωνιζόταν στον Γιονγκ Άγιαξ, μέχρι να προαχθεί στην πρώτη ομάδα από τον Λουίς φαν Χάαλ. Με τον Άγιαξ κατέκτησε το Κύπελλο ΟΥΕΦΑ 1991-92 και το Τσάμπιονς Λιγκ 1994-95 1994-95, καθώς και το βραβείο του Καλύτερου Τερματοφύλακα της Ευρώπης, το 1995. Πραγματοποίησε 226 εμφανίσεις για τον Άγιαξ, ενώ σκόραρε ένα γκολ με χτύπημα πέναλτι στη νίκη με 9-1 επί της Ντε Χράαφσχαπ τη σεζόν 1999-98. Το 1999, ο Ντερ Σαρ πήγε στην ιταλική Γιουβέντους, παρ' όλο που υπήρξε ενδιαφέρον από τη Μάντσεστερ Γιουνάιτεντ, για να αντικαταστήσει το κενό του Πέτερ Σμάιχελ που πήγε στη Σπόρτινγκ Λισαβόνας. Έτσι έγινε την περίοδο εκείνη ο πρώτος μη Ιταλός τερματοφύλακας στην ιστορία της Γιουβέντους. Έκανε το ντεμπούτο του στην ισοπαλία με τη Ρετζίνα με 1-1 στο Στάδιο Ντέλλε Άλπι. Ήταν βασικός στις δύο πρώτες σεζόν και αγωνίστηκε σε 66 αγώνες στη Σέριε Α χωρίς να πάρει τίτλο (και τις δύο σεζόν τελείωσε δεύτερη). Στην τελευταία αγωνιστική της σεζόν 1999-00, η Γουβέντους έχασε από την Περούτζια Κάλτσιο, επιτρέποντας κατά κάποιο τρόπο να κατακτήσει το πρωτάθλημα η Λάτσιο. Την επόμενη περίοδο, ο Ντερ Σαρ βοήθησε να τελειώσει το πρωτάθλημα στη δεύτερη θέση, 2 βαθμούς πίσω από την πρωταθλήτρια ΑΣ Ρόμα . Το 2001 ο Ντερ Σαρ έχασε τη θέση του από τον νεοαποχτηθέντα Τζιανλουίτζι Μπουφόν. Έτσι ήταν η δεύτερη επιλογή πίσω από τον Ιταλό. Την 1η Αυγούστου 2001, ο Ντερ Σαρ υπέγραψε 4ετές συμβόλαιο με τη Φούλαμ, έναντι 7.100.000 λίρες Αγγλίας. Την επόμενη μέρα, ανακοινώθηκε επίσημα από τη Φούλαμ, ενώ χαρακτήρισε ότι η ατμόσφαιρα ήταν πολύ καλή και φιλική και ένιωθε αποδεκτός από την ομάδα. Έκανε το ντεμπούτο του στις 18 Αυγούστου 2001 στην εκτός έδρας ήττα με 2-3 από την Μάντσεστερ Γιουνάιτεντ]]. Συνολικά έκανε 127 εμφανίσεις με τη Φούλαμ. Οι καλές επιδόσεις του Ντε Σάαρ τράβηξε την προσοχή του Σερ Άλεξ Φέργκιουσον. Ο Φαν Ντερ Σαρ υπέγραψε με τη Μάντσεστερ Γιουνάιτεντ στις 10 Ιουνίου 2005, με μισθό 2 εκατομμυρίων λιρών. Στις 5 Μαΐου 2007, ο Ντερ Σαρ απέκρουσε πέναλτι και βοήθησε τη Γιουνάιτεντ να κερδίσει τη Μάντσεστερ Σίτι στο ντέρμπι του Μάντσεστερ. Την επόμενη μέρα, η Τσέλσι έχασε από την Άρσεναλ. Τη σεζόν 2006-07 πήρε τον τίτλο του τερματοφύλακα της χρονιάς της Πρέμιερ Λιγκ.Τη σεζόν 2007–08 ο φαν Ντερ Σαρ βοήθησε τη Μάντσεστερ Γιουνάιτεντ να κατακτήσει το πρωτάθλημα την τελευταία αγωνιστική, ενώ ήταν μία από τις καλύτερες σεζόν στην καριέρα του, παρ' όλο που τραυματίστηκε. Επίσης έσωσε πέναλτι του Νικολά Ανελκά κι έτσι απέτρεψε τη νίκη της Τσέλσι στον τελικό του Τσάμπιονς Λιγκ 2007-08.Στις 12 Δεκεμβρίου 2008, ο Φαν Ντερ Σαρ ανανέωσε το συμβόλαιό του για έναν ακόμη χρόνο, παραμένοντας στη Γιουνάιτεντ μέχρι τη σεζόν 2009-10.Στις 27 Ιανουαρίου 2009, ο Ντερ Σαρ βοήθησε να νικήσει η Γιουνάιτεντ με 5-0 επί της Γουέστ Μπρομ. κι έτσι έσπασε το ρεκόρ των περισσότερων λεπτών χωρίς να δεχτεί τέρμα (1.032 λεπτά, έναντι 1.025 λεπτά του Πετρ Τσεχ τη σεζόν 2004-05). Ο Φαν Ντερ Σαρ τραυματίστηκε στα δάχτυλα κατά τη διάρκεια του Κύπελλο Audi και έμεινε εκτός δράσης τις 12 πρώτες αγωνιστικές. Επέστρεψε στις 17 Οκτωβρίου 2009. Στις 26 Φεβρουαρίου 2010 ο Ντερ Σαρ υπέγραψε μονοετές συμβόλαιο.Στις 22 Μαΐου 2011, αγωνίστηκε για τελευταία φορά στο Ολντ Τράφορντ στη νίκη επί της Μπλάκπουλ, ενώ ήταν και ο αρχηγός της ομάδας. Ο τελευταίος αγώνας έγινε στις 28 Μαΐου, στον τελικό του ΟΥΕΦΑ Τσάμπιονς Λιγκ 2010-11 με αντίπαλο την Μπαρτσελόνα. Ο αγώνας έληξε 3-1 υπέρ της Μπαρτσελόνα . Στις 28 Μαΐου 2011, ο Φαν Ντερ Σάαρ αποσύρθηκε από την ενεργό δράση . Στις 9 Μαρτίου 2016, αποδέχτηκε την πρόταση της Νοορντβαικ για έναν αγώνα επειδή ο βασικός τερματοφύλακας τραυματίστηκε (αυτή είναι η ομάδα που έπαιζε μικρός). Mάλιστα στο ένα ματς που έπαιξε απέναντι στην Jordan Boys έκανε καλή εμφάνιση και έπιασε ένα πέναλτι. Ο Φαν Ντερ Σαρ θεωρείται ένας από τους καλύτερους τερματοφύλακες όλων των εποχών. Ο Φαν Ντερ Σαρ, αν και συμπεριλήφθηκε στην αποστολή της Ολλανδίας για το Παγκόσμιο Κύπελλο Ποδοσφαίρου 1994, δεν αγωνίστηκε. Το διεθνές ντεμπούτο του το έκανε στις 7 Ιουνίου 1995, με αντίπαλο την Εθνική Λευκορωσίας. Αγωνίστηκε στο Ευρωπαϊκό Πρωτάθλημα Ποδοσφαίρου 2004, στο Παγκόσμιο Κύπελλο Ποδοσφαίρου 2006, στο Ευρωπαϊκό Πρωτάθλημα Ποδοσφαίρου 2008 και στα προκριματικά του Παγκοσμίου Κυπέλλου 2010. Ο Ντερ Σαρ στη διαδικασία των πέναλτι στον αγώνα Σουηδία-Ολλανδία, απέκρουσε το χτύπημα πέναλτι του Όλοφ Μέλμπεργκ και έδωσε την πρόκριση στην ομάδα του . Στο Μουντιάλ του 2006, δέχτηκε μόνο 2 γκολ, ένα με την Ακτή Ελεφαντοστού στους ομίλους και ένα με την Πορτογαλία στη φάση των 16. Στα 37α γενέθλιά του, ο Ντερ Σαρ δήλωσε σε ραδιοφωνική εκπομπή ότι είχε σκοπό να αποσυρθεί από την εθνική ομάδα μετά το Euro 2008 . Ήταν ο αρχηγός της ομάδας στην νίκη της Ολλανδίας επί της Εθνική Ιταλίας στις 9 Ιουνίου 2008, καθώς και στη νίκη επί της Εθνική Γαλλίας με 4-1 τέσσερις μέρες αργότερα. Στις 21 Ιουνίου, η Ολλανδία αποκλείστηκε από τη Ρωσία με 3-1 και ο Ντερ Σαρ πίστευε ότι ήταν το τελευταίο διεθνές ματς. Στις 23 Οκτωβρίου 2008, ο Ντερ Σάαρ αγωνίστηκε στα προκριματικά του μουντιάλ του 2010 λόγω του τραυματισμού του βασικού τερματοφύλακα της Ολλανδίας, του Μάαρτεν Στεκέλενμπουργκ. Τα στατιστικά είναι μέχρι τις 28 Μαΐου 2011 ΆγιαξΕρεντιβίζιε (4): 1993-94, 1994-95, 1995-96, 1997-98 Κύπελλο Ολλανδίας (3): 1992-93, 1997-98, 1998-99 Σούπερ Καπ Ολλανδίας (3): 1993, 1994, 1995 Τσάμπιονς Λιγκ (1): 1994-95 Κύπελλο ΟΥΕΦΑ (1): 1991-92 Σούπερ Καπ (1): 1995 Διηπειρωτικό Κύπελλο (1): 1995ΓιουβέντουςΚύπελλο Ιντερτότο (1): 1999ΦούλαμΚύπελλο Ιντερτότο (1): 2002Μάντσεστερ ΓιουνάιτεντΠρέμιερ Λιγκ (4): 2006-07, 2007-08, 2008-09, 2010-11 Λιγκ Καπ Αγγλίας (2): 2005-06, 2008-09 FA Community Shield (3): 2007, 2008, 2010 Τσάμπιονς Λιγκ (1): 2007-08 Παγκόσμιο Κύπελλο Συλλόγων (1): 2008 Καλύτερος Τερματοφύλακας της Ευρώπης (2): 1995, 2009 Ολλανδός τερματοφύλακας της χρονιάς (4): 1994, 1995, 1996, 1997 Ολλανδός ποδοσφαιριστής της χρονιάς (1): 1998 Τερματοφύλακας της χρονιάς της Πρέμιερ Λιγκ (3): 2006-07, 2008-09, 2010-11 Βραβείο Merit (1): 2008-09 Χρυσό γάντι (1): 2008-09 Τερματοφύλακας της χρονιάς της UEFA (1): 2009 Δεύτερος μεγαλύτερος σε ηλικία ποδοσφαιριστής που αγωνίζεται σε τελικό του Τσάμπιονς Λιγκ, σε ηλικία (40 ετών και 211 ημερών). Είχε προηγηθεί ο Ντίνο Τζοφ το 1983, σε ηλικία (41 ετών και 86 ημερών) Μεγαλύτερος σε ηλικία ποδοσφαιριστής που κατακτά τον τίτλο της Πρέμιερ Λιγκ (40 ετών και 205 ημερών) Περισσότερες εμφανίσεις στην Εθνική Ολλανδίας (130) Περισσότερα λεπτά χωρίς να δεχτεί γκολ (1.311 λεπτά) Ο πρώτος μη Βρετανός που ήταν εν ενεργεία στην Πρέμιερ Λιγκ στην ηλικία των 40 Πρώτος τερματοφύλακας χωρίς να δεχτεί γκολ σε 50 αγώνες στο Τσάμπιονς Λιγκ